VARAAIT
Tere tulemast "Varaaita"!
Täna räägime innustumisest.
Oled sa kunagi innustunud millestki tõeliselt?
Oled sa innustunud tervisespordist?
Nüüd, kui suvi varsti lõpeb ja tuleb sügis,
hakkab kogu Soome rahvas midagi harrastama.
Kord poole aasta jooksul tuleb selline ind peale.
Ostukanalid pakuvad igasuguseid seadmeid öeldes,
et neid kasutades su vorm paraneb silmnähtavalt,
rasv valgub maha iseenesest ja sul pole omal vaja midagi teha.
Sellisest on kerge innustuda - võtame kasvõi trenažöör.
Paned koormuse maksimumi peale, sõidad täiskiirusel ja kilod kaovad.
Mul on nii juhtunud mõne seadmega - olen kasutanud seda 2 korda
ja siis see on jäänud rõdule roostetama.
Innustumine on tore asi - sellest võib isegi sõltuvaks muutuda.
Innustumine on tore seetõttu, et kui inimene innustub,
siis ta ei suuda olla rääkimata sellest - vehib kätega, käib edasi-tagasi
ja räägib sellest, kui inimene millestki tõesti innustub.
Innustumine on ka nakkav. Kui keegi on innustunud,
siis see kandub edasi ka teistele, sest ta ei saa sellest vaikida.
Innustumine on niisiis äärmiselt positiivne asi.
Ka ristiusus on see äärmiselt positiivne.
Meil on liiga vähe innustumist Jeesusest ja Jumalast.
Kui keegi on innustunud Jeesusest, siis see on üldjuhul siis,
kui ta on usule tulnud või usus uuenenud.
Ehkki inimene kogeb, et tunded pole samad,
võib Jeesusest innustuda üha uuesti.
Tema tahaks, et me innustuksime Temast.
Et see poleks sama nagu vanal abielupaaril,
kes vaatab korra ajalehe tagant, öeldes: "Mina sind ka!" ja ongi kõik.
Jeesus ootab, et me innustuksime Temast.
Ta ootab kannatamatult teisel pool ajalehte,
et me ütleksime muudki kui vaid: "Jaa, mina sind ka."
Jeesus tahab teha sinuga diili - kui sa otsid Teda ja innustud Temast,
lubab Tema teha kõik ülejäänu.
Ta lubab kanda hoolt sinu eest.
Tema on sinust innustunud kogu aeg.
Tere tulemast "Varaaita" ja nendest teemadest täna räägimegi.
VARAAIT
Peale ülestõusmist saatis Jeesus Efesose koguduse inglile kirja,
mille evangelist Johannes pani kirja Ilmutuse raamatu teise peatükki.
Kirjas öeldakse:
"Efesose koguduse inglile kirjuta:
Nõnda ütleb see, kes neid seitset tähte peab oma paremas käes,
kes kõnnib seitsme kuldküünlajala vahel:
Ma tean su tegusid ja sinu tööd ja su kannatlikkust
ja et sa ei või sallida kurje ja oled läbi katsunud need,
kes apostlid olevat, aga ei ole, ning oled leidnud nad olevat valelikud;
ja sinul on kannatlikkust ja sa oled kannud raskusi minu nime pärast
ega ole raugenud."
Jeesusel oli palju head öelda selle koguduse kohta.
See oli ärgas kogudus, kes kandis hoolt vaeste eest
ja pürgis elama oma sõnade kohaselt. Usin väljapoole suunatud kogudus,
kelle tegevusest võiks iga meie aja kogudus õppust võtta.
See oli kannatlik kogudus, keda ei surunud maha
pidev võitlus vaimumaailmas ega pidev väline surve.
See oli õpetuslikult kaine kogudus, mis oli aluseks võtnud
apostel Pauluse vaimuliku pärandi, kus ta õhutas läbi katsuma
koguduse seest tõusvaid valeõpetajaid.
Apostlite tegude raamatu 20.peatükis öeldakse:
"Sellepärast pange tähele iseendid ja kõike karja,
kellele Püha Vaim on pannud teid ülevaatajaiks
karjastena hoidma Jumala kogudust,
mille ta on omandanud iseenese vere läbi.
Ma tean seda, et pärast minu äraminekut
tulevad teie sekka hirmsad hundid, kes karjale armu ei anna;
ja teie eneste seast tõusevad mehed, kes kõnelevad pööraseid asju,
et vedada jüngreid eneste järele."
Efesose kogudus oli oma juhtidega läbi katsunud valed õpetajad
ja pidanud kinni evangeeliumi algõpetusest.
Ta polnud libastunud õpetuslikult evangeeliumi tõest
ja oli olnud ustav Jeesusele.
Apostlite sõiduvees liikus mitmeid kuulutajaid,
kes oma ilukõnega ahvatlesid kristlasi "täiuslikuma teadmiseni"
ja "sügavamale" ühendusele Jumalaga.
Neile meestele polnud piisav lihtne ristiusk - tuli minna sügavamale.
Paljud on näinud sel ajal tekkinud gnostikute liikumist
selle salajase teadmise kristlusena.
Kui teed nii, või seda mõistad, siis saad sügavama mõistmise.
Nii nad kuulutasid, ning kui sul on gnosis - teadmine, siis sul on see.
See sisemine kogemus oli tähtsam kui välise teekonna laitmatus.
Ka meie ajal tõuseb alati uusi kuulutajaid,
kes pakuvad nö "kuidas seda teha" vaimulikkust.
Need nn "sügavamale juhatajad" viivad üldiselt kaugemale Kristusest.
See polegi piisav, mida Jeesus on teinud,
vaid sul tuleb saada õige teadmine ja teha õigeid asju,
siis sul on päriselt ühendus Jumalaga.
Jutt käis aktiivsest ja kainest kristlikust kogudusest,
kes meie aega sobitatuna eristas Jehoovatunnistajad kristlastest,
eduteoloogia ristiteoloogiast, välise jumaluse südame usust,
piibellikkuse liberalismist jne.
Vägev seltskond.
Ometi oli Jeesusel sellele kogudusele üks ja oluline manitsussõna:
"Aga mul on sinu vastu, et sa oled maha jätnud oma esimese armastuse."
Kogu tegevuses ja õiges õpetuses oli kogudust hakanud vaevama
innukuse puudus, vaimulik väsimus.
Algusaegade tuli oli summutatud ja asemele oli tulnud rutiin.
Kristlaste süda lõi endiselt kristlikule tööle ja kogudusele,
aga mitte Jeesusele.
Milline on esimene armastus?
Esimene armastus on see, et teine saab kogu tähelepanu.
Esimene armastus on selline, et teisele on aega ükskõik kui palju.
Teine on kaasatud kõigesse, isegi kui teda kohal pole.
Seda tahab Jeesus ka meie suhtes, et Ta võiks olla meie elus kogu aeg.
Ka nüüd siin.
Et me elaksime Tema kaudu, et me vajaksime Teda.
Võib olla oled sa omal ajal olnud aktiivne kristlane,
usuasjad olid sulle tähtsad, kuid siis tulid kiired ajad,
mil Jumal jäi muule alla ja vähehaaval sa võõrdusid Temast.
Nüüd on aga miski hakanud sind tagasi tõmbama.
Sa oled heas kohas - Jumal kutsub sind uuesti enda lähedusse.
Tekst ütleb:
"Siis mõtle nüüd, kust oled langenud ja paranda meelt
ja tee esimesi tegusid; aga kui mitte, siis ma tulen su juure
ja lükkan su küünlajala tema asemelt, kui sa meelt ei paranda."
Jeesus ei manitsenud mõtlema, kuhu oleme langenud
vaid kust oleme langenud.
Tuleta meelde, millised olid esimesed kuud koos Jeesusega,
kui innukalt võtsid väikese Piibli kaasa wc-sse, kööki, magamistuppa
ja elutuppa. Ka kui läksid prügi viima, pidid saama mõne salmi lugeda.
See oli nagu armastuskiri armsalt Jeesuselt.
Esimene armastus on sageli aeg, mil me teeme palju vigu.
Meil pole vaja nüüd teha samu vigu, kuid me vajame sama indu,
mis pani meid teisi inimesi praktiliselt armastama.
Mis paneks meid lisaks meenutamisele Jeesusest uuesti innustuma?
Meil on sageli asjatult väike Jeesus - me ei mäleta, kes Ta tegelikult on;
mida Ta tegelikult suudab ja mida Ta tahab teha meie elus ja lähedal.
Seepärast tuleb vaadata Teda sellisena nagu Ta tegelikult on.
Paulus kirjutab:
"Temas on meil lunastus, pattude andekssaamine."
Jeesus on meie lunastaja.
Jumal ostis-lunastas meid tagasi endale, kuna olime varastatud.
Saatan varastas Paradiisis Jumalalt kogu inimkonna - inimese enda loal.
Jumal maksis meie eest äärmiselt kõrge hinna, lunastades meid.
Ta ostis meid vabaks saatana käest Jeesuse kalli verega.
Paulus jätkab:
"Tema on nähtamatu Jumala kuju, kõige loodu esmasündinu."
Lisaks, et meid on Kristuse kaudu lunastatud,
on Kristus nähtamatu Jumala kuju.
Piibli sõnul on Jumal nähtamatu - keegi pole Teda kunagi näinud
sellisena nagu Ta on.
Jeesus tuli Teda inimkonnale ilmutama- ilmutama, milline on Jumal.
Muidu oleks Jumala isik jäänud meile igavesti saladuseks,
aga Jeesus tuli ja näitas, et Jumal on selline nagu Tema on inimesena.
Jeesuses me näeme Jumala täiuslikku pühadust ja täiuslikku armastust,
täiuslikku õiglust ja täiuslikku halastust.
Täiesti eriliselt saab see nähtavaks Kolgata ristil - seal me näeme,
kui püha ja õiglane on Jumal, kuna Jeesus suri seal meie eest.
Temas on näha Jumala pühadus, mis peaks meile langema, kuna Ta suri.
Samas näeme ka Tema armastust - Jumal armastas meid nii palju,
et Ta oli valmis surema Kolgata ristil.
Jeesus on väärtuselt esimene kogu loodu hulgas -
Ta on majesteet, kes on väärt kogu ülistust,
Ta on vaieldamatult esimene.
Ta pole esimene mitte vaid väärtuselt, vaid ka järjekorras,
sest Ta on esmasündinu enne kogu loodut.
"Sest tema läbi on loodud kõik, mis on taevastes ja mis on maa peal,
mis on nähtav ja nähtamatu, olgu aujärjed, ülemused, valitsused,
võimud; kõik on loodud tema läbi ja temasse;"
Jeesus on meie looja.
Temal on tegija õigus meile ja kogu maailmale.
Tema kaudu loodi kogu maailm ja tegija ise suri oma loodu eest -
see on äärmiselt tõsine asi.
Nendes Koloslaste kirja salmides on kogu Uue Testamendi
ehedaim ja kontsentreerituim õpetus Jeesuse isikust.
Jeesus on olnud olemas enne aega, kõik muu on tulnud peale Teda.
Keegi ei saa igavikus süüdistada Kristust oma volituste ületamises.
Tal on vaieldamatu võim kogu maailmas ka praegusel hetkel.
Kõik on sündinud Tema kaudu.
Sõna "kõik" kordub rõhutatult mitu korda nendes salmides.
Kõik eksisteerimise vormid on loodud Kristuse kaudu.
Mitte kuskil maailmaavaruses pole sellist eksisteerimise vormi,
mida poleks Kristus loonud.
Mitte üheski mõõtmes, ei nähtavas ega ka nähtamatus maailmas,
mis on mõlemad samavõrd reaalsed.
Mis iganes maailmaavarustes leidub, see kõik on Kristuse loodud.
Kõik on Kristuse loodud ja veel radikaalsemalt öelduna -
kogu maailmakõiksus kõigi oma nähtavate ja nähtamatute olenditega
on loodud nii Kristuse kaudu kui Kristuse jaoks
kirgastama Kristust.
Kõik on loodud tooma au Jumala teisele isikule - Kristusele.
Täiesti kõik.
Ka sind on loodud Piibli kohaselt Jeesuse jaoks - Tema auks.
Kogu universum on loodud Jeesuse jaoks.
Pole olemas kuskil midagi loodut, mis poleks loodud Jeesuse kaudu
ja Tema jaoks, Tema auks, Tema kirkuseks.
Tekst ütleb, et Ta on enne kõike ja Temas püsib kõik koos.
Lisaks sellele, et universum on loodud Jeesuse kaudu,
hoiab Ta seda universumit koos ka praegusel hetkel.
Ta on nagu võlvkaare ülemine kivi, millele kõik teised kivid toetuvad.
Kui ülemine keskmine kivi ära võtta, kukub kogu kaar vaatajale kaela.
Jeesus on kõige tipukivi, Tema hoiab kõike koos.
Tema hoiab kõike jõus.
Temas - olgu siis küsimus loodusseadustes või muus.
Midagi ei juhtu universumis ilma kolmainu Jumala, ilma Kristuse loata.
Mitte midagi!
Selline Jeesus on meil.
Paulus esitleb Kristust Jumalana, esmasündinuna, esimesena, loojana,
kooshoidjana - nii ta rõhutab Jeesuse suveräänsust ja jumalikkust
ja samas rõhutab, et Jeesuse tegu on piisavalt suur ohver meie eest.
Ta rõhutab sellega Jeesuse lepitustöö piisavust.
Meie eest pole surnud ainult keegi eeskujulik inimene,
meie usk ei põhine lihtsalt sellele, et keegi tark inimene ütles tarku asju,
meie eest on surnud kogu universumi keskpunkt, kes on loonud kõik
ja kelle kaudu kõik toimib ja kes kõike kogu aeg koos hoiab.
Tema suri meie eest.
Meie lunastus, sinu lunastus, sinu pääste ei saa olla paremal alusel.
Sedasi maalib Paulus meie ette tohutult suure Jeesuse,
et me jaksaks uskuda, et kõik Tema tehtu on piisavalt suur ohver.
Et sellest, mida Ta on teinud, piisab minu pattude lepitamiseks;
et see, mida Ta on teinud, on piisav, et ma võiksin uskuda,
et saan oma patud andeks.
Tema surm on kindlasti piisav sinu pattude lepitamiseks.
Paulus jätkab:
"ja tema on ihu - see on koguduse - pea;
ta on algus ja esmasündinu surnutest, et ta kõiges saaks esikohale."
Lisaks sellele, et Jeesus on esimene kogu universumis,
ehk esimeses loomistöös, on Jeesus ka esimene koguduses - teises loomistöös.
See teine loomistöö vajab sama suurt Jumala imet kui esimene -
koguduse sünnitamine nõuab sama suurt Jumala imet
nagu nõudis maailma sünnitamine.
Jumalal tuli kogu maailm luua eimillestki,
samuti loob ta ka koguduse eimillestki.
Maailma loodi Kristuse lepitustöö kaudu täiesti uus rass, täiesti uus rahvas.
Rahvas, keda ei tunta kultuurilise eripära kaudu,
vaid selle järgi, et see rahvas on saanud oma patud andeks.
See koosneb armusaanud patustest inimestest.
Kõik Jeesusesse uskuvad uuestisündinud kristlased
moodustavad koos koguduse, mida Paulus võrdleb ihuga.
Seda ihu - kogudust - nagu ka tavalist ihu, juhib pea.
Kristus on koguduse vaieldamatu juht.
Tema sõna on juhtiv ja Tema juhirolli ei seata kahtluse alla.
Tema on koguduse algus, looja ja lunastaja.
Temal on kogu võim oma ihus, Ta on oma rahva keskel esimene
nii väärtuselt kui ka järjestuses.
Kristus on esimene, kes tõusis üles surnuist.
Ta alustas täiesti uut aega - Ta võitis esimesena surma väe.
Samuti nagu Tema, saame ka meie ülestõusmises uue ihu,
samasuguse nagu Temal.
Selles me veedame kogu igaviku.
Jeesus oli esimene ja meie järgneme Talle,
Jeesus tõusis üles ja meie järgneme Talle.
Ta on läinud ees ja kord Ta tuleb meile järgi, et viia koju.
Sedasi on Kristus lisaks sellele, et Ta on maailmas tähtsuselt esimene,
esimene ka koguduses nii tähtsuse kui ka järjestuse poolest.
Paulus ütleb, et Ta on kõiges esimene.
Kristuse jaoks ja Kristuse kaudu on kõik loodud.
Jeesuse kaudu ja Jeesuse jaoks elab ka kogudus maa peal.
Ühtegi otsust ei peaks tegema ilma, et võetaks arvesse Jeesuse tahe.
Kogu koguduse elu peaks keerlema Tema ümber.
Koguduse elu saab keerelda ümber Jeesuse vaid siis,
kui üksikute inimeste elu keerleb ümber Jeesuse.
Oleme selles sarjas rääkinud mentorlusest.
Et aga olla vaimulikus mõttes teise mentoriks,
peaksime me tundma Teda,
keda oleme soovitamas ja kellest oleme nõu andmas.
Peaksime tundma Jeesust, aga et Jeesust tunda,
peaksime Temaga tutvuma ja Temast innustuma.
Minu meelest on Paulus maalinud Kolossa kirjas Jeesusest sellise pildi,
et kui oleme selle sisestanud, ei saa me olla innustumata Jeesusest.
Me ei saa omada suhtumist: "Ah, mul ükskõik! Vahet pole!"
Püüame teha midagi head ja samas ikka "Vahet pole!".
Kui näeme, milline on Jeesus, ei saa me olla innustumata.
Ta on väärtuses esimene, Ta on esimene järjekorras
ja kõiges maailmas ei juhtu midagi, millel Tema ei luba juhtuda.
Kui me innustume Jeesusest, on meil, mida jagada teistele.
Seetõttu tahtsin sellega seoses rääkida Jeesusest innustumisest.
Kui me tahame teist toetada, käia teise kõrval,
siis Jeesusest innustudes meil on, mida anda teisele.
VARAAIT
Mida see praktiliselt tähendab?
Palun mõtle, mille ümber sinu elu keerleb?
Kas see keerleb ümber Jeesuse?
Kas sa oled Temast innustunud?
Kuidas teada, millest inimene on innustunud?
Vähemalt selle järgi, millest inimene räägib.
Eriti selle järgi, millele inimene oma aega kulutab.
Meie innustumise objekt paistab väga selgelt meie aja kasutuses.
Kas anname Talle riismed oma ajast või võib Ta juhtida meie aja kasutust?
Keegi on öelnud, et aeg on meie kalleim vara
ja seepärast on meie aja kasutuses näha innustumine.
Võib olla sa pole kunagi olnud innustunud Jeesusest või Jumalast.
Võib-olla mõtled, et see on mingi sellise väikerühma asi,
ja sa võtad natuke kergemalt.
Jeesus tahab, et sa innustuksid Temast.
Ta tahab, et Jeesus täidaks su elu ja Tal on palju rohkem anda,
kui me eales oskame ette kujutada.
Ta tahab saada minu aega.
Palvetame koos!
Tänu, Jeesus, et Sa tunned, mille ümber me elu keerleb,
millest oleme innustunud.
Jeesus, me palume, et Sa vallutaksid meid nii,
et võiksime uuesti innustuda Sinust. Või täiesti esimest korda.
Tänu Jeesus, et Sa oled nii suur, et Sa oled nii hinnaline,
et Sa oled nii tõene, et Sa oled nii püha, Sa oled nii pika meelega ja kannatlik.
Jeesus, me täname Sind ja me tahame innustuda Sinust, Jeesus,
Sinu pühal ja armsal nimel, aamen!
Aitäh, et olid vaatamas "Varaaita"!
Kohtume jälle kahe nädala pärast!
Nägemist!
Tõlge: Ülle Kapanen